CELEX: 62013CN0209
Language: hu
Date: 2013-04-18 00:00:00
Title: C-209/13. sz. ügy: 2013. április 18-án benyújtott kereset — Nagy-Britannia és Észak-Írország Egyesült Királysága kontra az Európai Unió Tanácsa

15.6.2013   
            
            
               HU
            
            
               Az Európai Unió Hivatalos Lapja
            
            
               C 171/22
            
         2013. április 18-án benyújtott kereset — Nagy-Britannia és Észak-Írország Egyesült Királysága kontra az Európai Unió Tanácsa
   (C-209/13. sz. ügy)
   2013/C 171/44
   Az eljárás nyelve: angol
   
      Felek
   
   
      Felperes: Nagy-Britannia és Észak-Írország Egyesült Királysága (képviselők: E. Jenkinson, S. Behzadi-Spencer meghatalmazottak, M. Hoskins QC, P. Baker QC és V. Wakefield Barrister)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               a Bíróság semmisítse meg a pénzügyi tranzakciós adó területén létrehozandó megerősített együttműködésre való felhatalmazásról szóló 2013/52/EU tanácsi határozatot (1); és
            
         
               —
            
            
               a Tanácsot kötelezze az Egyesült Királyság költségeinek a viselésére.
            
         
      Jogalapok és fontosabb érvek
   
   
      Az első jogalap arra vonatkozik, hogy a 2013/52/EU tanácsi határozat ellentétes az EUMSZ 327. cikkel, mivel engedélyezi olyan területen kívüli hatállyal rendelkező pénzügyi tranzakciós adó elfogadását, amely nem tartja tiszteletben a részt nem vevő államok hatásköreit, jogait és kötelezettségeit.
   
      A második jogalap arra vonatkozik, hogy a 2013/52/EU tanácsi határozat jogellenes, mivel engedélyezi olyan területen kívüli hatállyal rendelkező pénzügyi tranzakciós adó elfogadását, amelyre nincs igazolás a nemzetközi szokásjogban.
   
      A harmadik jogalap arra vonatkozik, hogy a 2013/52/EU tanácsi határozat ellentétes az EUMSZ 332. cikkel, mivel a pénzügyi tranzakciós adó területén engedélyezi a megerősített együttműködést, amelynek a végrehajtása elkerülhetetlenül költségekkel jár a részt nem vevő államokra nézve.
   
      (1)  HL L 22., 11. o.